**Ministru kabineta rīkojuma projekta**

**“Par valsts nekustamo īpašumu nodošanu bezatlīdzības lietošanā valsts sabiedrībai ar ierobežotu atbildību “Rīgas Tūrisma un radošās industrijas tehnikums”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir atļaut Izglītības un zinātnes ministrijai nodot valsts sabiedrībai ar ierobežotu atbildību “Rīgas Tūrisma un radošās industrijas tehnikums” bezatlīdzības lietošanā valsts nekustamos īpašumus Andreja Paulāna ielā 2A, Preiļos, Preiļu novadā, un Sporta ielā 1, Preiļos, Preiļu novadā, valsts pārvaldes uzdevumu pildīšanai. Rīkojuma projekts stāsies spēkā ar tā parakstīšanas dienu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas finanšu līdzekļu un mantas izšķērdēšanas novēršanas likuma (turpmāk – Izšķērdēšanas novēršanas likums) 5.panta otrās daļas 5.punkts un ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums (nekustamā īpašuma kadastra Nr.7601 004 1106) Andreja Paulāna ielā 2A, Preiļos, Preiļu novadā, sastāv no zemes vienības 1525 m2 platībā (zemes vienības kadastra apzīmējums 7601 004 1106) un būves – dienesta viesnīcas (būves kadastra apzīmējums 7601 004 1106 001) (turpmāk – nekustamais īpašums Nr.1).Īpašuma tiesības uz nekustamo īpašumu Nr.1 atbilstoši Daugavpils tiesas Zemesgrāmatu nodaļas Preiļu pilsētas zemesgrāmatas nodalījuma Nr.100000052220 II daļas 1.iedaļas ierakstam Nr.2.1. 2005.gada 21.martā ir nostiprinātas Latvijas valstij Izglītības un zinātnes ministrijas (turpmāk – ministrija) personā.Nekustamā īpašuma Nr.1 kadastrālā vērtība uz 2019.gada 1.janvāri ir 50 546 *euro*, atlikusī bilances vērtība uz 2019.gada 31.jūliju – 2 100 *euro*.Nekustamā īpašuma Nr.1 sastāvā esošajai zemes vienībai noteiktais lietošanas mērķis: 0901 – Izglītības un zinātnes iestāžu apbūve, 0,1525 ha platībā; zemes vienības apgrūtinājums – ceļa servitūta teritorija 0,0416 ha platībā. Lietu tiesības, kas apgrūtina nekustamo īpašumu Nr.1, norādītas Daugavpils tiesas Zemesgrāmatu nodaļas Preiļu pilsētas zemesgrāmatas nodalījuma Nr.100000052220 III daļas 1.iedaļā. Nekustamais īpašums (nekustamā īpašuma kadastra Nr.7601 004 0704) Sporta ielā 1, Preiļos, Preiļu novadā, sastāv no zemes vienības 6904 m2 platībā (zemes vienības kadastra apzīmējums 7601 004 0704) un būves – arodskolas (būves kadastra apzīmējums 7601 004 0704 001) (turpmāk – nekustamais īpašums Nr.2).Īpašuma tiesības uz nekustamo īpašumu Nr.2 atbilstoši Daugavpils tiesas Zemesgrāmatu nodaļas Preiļu pilsētas zemesgrāmatas nodalījuma Nr.100000039994 II daļas 1.iedaļas ierakstam Nr.2.1. 2005.gada 21.martā ir nostiprinātas Latvijas valstij ministrijas personā.Nekustamā īpašuma Nr.2 kadastrālā vērtība uz 2019.gada 1.jnavāri ir 38 948 *euro*, atlikusī bilances vērtība uz 2019.gada 31.jūliju – 53 994,75 *euro*.Nekustamā īpašuma Nr.2 sastāvā esošajai zemes vienībai noteiktais lietošanas mērķis: 0901 – Izglītības un zinātnes iestāžu apbūve, 0,6904 ha platībā. Lietu tiesības, kas apgrūtina nekustamo īpašumu Nr.2, norādītas Daugavpils tiesas Zemesgrāmatu nodaļas Preiļu pilsētas zemesgrāmatas nodalījuma Nr.100000039994 III daļas 1.iedaļā. Nekustamais īpašums Nr.1 un nekustamais īpašums Nr.2 turpmāk kopā – nekustamie īpašumi.Nekustamos īpašumus, pamatojoties uz 2014.gada 3.septembra Valsts nekustamo īpašumu lietojuma un pārvaldīšanas līgumu (IZM reģ. Nr.01-29/35), lieto un pārvalda valsts sabiedrība ar ierobežotu atbildību “Rīgas Tūrisma un radošās industrijas tehnikums” (turpmāk – VSIA). Minētā līguma darbības termiņš – 2019.gada 31.augusts.Saskaņā ar Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 25.6.apakšpunktu, ministrija ir 100% valsts kapitāla daļu turētāja VSIA.VSIA nekustamajos īpašumos veic izglītības procesa nodrošināšanu un attīstīšanu. Nekustamajā īpašumā Nr.2 tiek īstenotas izglītības programmas “Ēdināšanas pakalpojumi”, “Skaistumkopšanas pakalpojumi”, “Frizieru pakalpojumi” un “Būvdarbi”.Pamatojoties uz Ministru kabineta 2016.gada 19.aprīļa noteikumu Nr.249 “Darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi” 15.1.2.apakšpunktu, VSIA plānotais kopējais attiecināmais finansējums darbības programmas “Izaugsme un nodarbinātība” prioritārā virziena “Izglītība, prasmes un mūžizglītība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanai ir 13 467 941 *euro.* Projekts “Rīgas Tūrisma un radošās industrijas tehnikuma modernizēšana specifiskā atbalsta mērķa 8.1.3. “Palielināt modernizēto profesionālās izglītības iestāžu skaitu” ietvaros” (projekta Nr.8.1.3.0/16/I/012) (turpmāk – projekts) tiek īstenots arī nekustamajā īpašumā Nr.1. Projekta mērķis ir izglītības iestādes tālāka materiāli tehniskās bāzes un infrastruktūras modernizācija, mācību vides izveide atbilstoši tautsaimniecības vadošo nozaru prasībām. Projekta ietvaros plānotās darbības vērstas uz profesionālās izglītības kvalitātes, pievilcības un pieejamības veicināšanu. Projekts tiek īstenots saskaņā ar VSIA Attīstības un investīciju stratēģiju 2015. – 2020.gadam gan Rīgas plānošanas reģionā, gan Latgales plānošanas reģionā Preiļu novadā. VSIA kopā ar sadarbības partneri – Valsts izglītības attīstības aģentūru – projekta īstenošanas vietā Preiļos plāno veikt šādas darbības:1. īstenot dienesta viesnīcas Andreja Paulāna ielā 2A, Preiļos, Preiļu novadā, pārbūvi (ieskaitot teritorijas labiekārtošanu);
2. nodrošināt izglītības programmu īstenošanu Preiļos:
	1. Miltu izstrādājumu ražošana Sporta ielā 1, Preiļos, Preiļu novadā;
	2. Viesnīcu pakalpojumi Andreja Paulāna ielā 2A, Preiļos, Preiļu novadā;
3. informāciju un komunikāciju tehnoloģiju risinājumu ieviešana un aprīkojuma iegāde;
4. dabaszinātņu un matemātikas kabinetu iekārtošana un jaunu kabinetu izveidošana;
5. mēbeļu un aprīkojuma iegāde ergonomiskas un mūsdienu prasībām atbilstošas mācību vides izveidei.

Izglītības programmas “Viesnīcu pakalpojumi” ietvaros iegādātais aprīkojums tiks izvietots dienesta viesnīcā Andreja Paulāna ielā 2A, Preiļos, Preiļu novadā, kas pilnībā tiek izmantota izglītojamo izmitināšanai.Ņemot vērā, ka projekta ietvaros sasniegtie rezultāti tiks izmantoti profesionālās izglītības procesa nodrošināšanai, VSIA nodrošinās sasniegto projekta rezultātu uzturēšanu turpmākos piecus gadus pēc noslēguma maksājuma saņemšanas, kā arī nodrošinās profesionālās izglītības kompetences centra statusu vismaz piecus gadus pēc tam, kad VSIA projektā saņems noslēguma maksājumu.VSIA 2019.gada 26.jūnija vēstulē Nr.1.16./226 lūdz ministriju atļaut arī turpmāk izmantot nekustamos īpašumus izglītības funkcijas nodrošināšanai.Pamatojoties uz Izšķērdēšanas novēršanas likuma 5.panta otrās daļas 5.punktu, publiska persona savu mantu var nodod kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai.Atbilstoši Izšķērdēšanas novēršanas likuma 5.panta trešajai daļai, ja publiskas personas mantu nodod bezatlīdzības lietošanā, par to pieņem lēmumu. Lēmumā norāda vismaz šādu informāciju:1) bezatlīdzības lietošanā nododamā manta, tās apjoms, bilances vērtība, stāvoklis un apraksts;2) nodošanas nepieciešamība un lietderība;3) nododamās mantas lietošanas vai izmantošanas mērķis un termiņš;4) gadījumi, kad nodotā manta atdodama atpakaļ;5) citi nepieciešamie noteikumi, tai skaitā noteikumi, lai nodrošinātu attiecīgās mantas saglabāšanu un atbilstošu izmantošanu.Izšķērdēšanas novēršanas likuma 5.panta trešā prim daļa nosaka tiesību subjektam, kuram manta nodota bezatlīdzības lietošanā, pienākumu nodrošināt attiecīgās mantas uzturēšanu, kā arī segt ar to saistītos izdevumus.Saskaņā ar Izšķērdēšanas novēršanas likuma 5.panta ceturto daļu, ja bezatlīdzības lietošanā paredzēts nodot publiskas personas nekustamo mantu uz laiku, kas ilgāks par pieciem gadiem, lēmumu par to pieņem Ministru kabinets, ja likumā vai Ministru kabineta noteikumos nav paredzēts citādi. Saskaņā ar Izšķērdēšanas novēršanas likuma 5.panta sesto daļu, pamatojoties uz lēmumu par publiskas personas mantas nodošanu bezatlīdzības lietošanā, slēdz rakstveida līgumu.Pamatojoties uz norādīto, ministrija ir sagatavojusi Ministru kabineta rīkojuma projektu “Par valsts nekustamo īpašumu nodošanu bezatlīdzības lietošanā valsts sabiedrībai ar ierobežotu atbildību “Rīgas Tūrisma un radošās industrijas tehnikums”” (turpmāk – rīkojuma projekts), kas paredz atļaut ministrijai nodot VSIA bezatlīdzības lietošanā nekustamos īpašumus VSIA deleģēto valsts pārvaldes uzdevumu pildīšanai – izglītības procesa nodrošināšanai un attīstīšanai, Eiropas Savienības fondu finansējuma un citu finanšu instrumentu (avotu) finansējuma piesaistīšanai un attiecīgo projektu realizēšanai.Rīkojuma projekta 3.punktā ministrijai dots uzdevums noslēgt līgumu par nekustamo īpašumu nodošanu VSIA bezatlīdzības lietošanā (turpmāk – līgums)Rīkojuma projekta 4.punkts paredz uzdevumu ministrijai iekļaut līgumā šādus noteikumus:1. nekustamie īpašumi tiek nodoti bezatlīdzības lietošanā VSIA ar līguma parakstīšanas dienu uz laiku ne ilgāk kā uz 10 gadiem;2. VSIA ir pienākums nekustamos īpašumus izmantot atbilstoši rīkojuma projekta 2.punktā noteiktajiem mērķiem;3. VSIA aizliegts nekustamos īpašumus iznomāt trešajām personām bez ministrijas saskaņojuma;4. VSIA par saviem līdzekļiem nodrošina nekustamo īpašumu uzturēšanu, kā arī kompensē nekustamā īpašuma nodokli ministrijai līgumā noteiktajā apmērā un termiņā;5. ministrijai ir tiesības vienpusēji atkāpties no līguma, par to rakstiski informējot VSIA vismaz 30 dienas iepriekš, ja: 5.1. nekustamie īpašumi netiek izmantoti atbilstoši to nodošanas mērķiem;5.2. vairāk nekā mēnesi netiek pildīti rīkojuma projekta 4.4.apakšpunktā minētie pienākumi.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrija, VSIA.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms |  Nav precīzi aprēķināms |
| 5.2. speciālais budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunus prioritāros pasākumus. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts).Vienlaikus norādāms, ka rīkojuma projekts un tā sākotnējās ietekmes novērtējuma ziņojums (anotācija) pēc izsludināšanas Valsts sekretāru sanāksmē ir publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut ministrijai nodot bezatlīdzības lietošanā VSIA nekustamos īpašumus. Rīkojuma projektā risinātie jautājumi neparedz pārmaiņas, kas varētu ietekmēt sabiedrības intereses.  |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, VSIA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska